На основу чланова 92. и 97. став 4. Закона о планирању и изградњи („Сл. гласник РС'', бр 72/200,145/2014…9/2020) и члана 40. Статута општине Чајетина („Службени лист општине Чајетина'', број 2/2019 ) Скупштина општине Чајетина на седници одржаној 18. фебруара 2021. године, донела је

**ОДЛУКУ О**

**УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА „РАДАКОВИЋ ИНВЕСТ“ ДОО ИЗ БЕОГРАДА, КРСТА ПЈЕВИЋ ПР ГРАЂЕВИНСКА РАДЊА ПЈЕВИЋ ЗЛАТИБОР, СЗР „ПАРИЗ 17“ РИСТАНОВИЋ МИЛЕНКО ПР ЗЛАТИБОР, БРАНКО БАБИЋ ИЗ БЕОГРАДА, ВЛАДАН ПОЊАВИЋ ИЗ ЗЛАТИБОРА, ДУШАН ВУКОТИЋ ИЗ РАВНИ, ИГОР НОВАКОВИЋ ИЗ БЕОГРАДА**

**Члан 1.**

Овом одлуком о уређивању грађевинског земљишта предвиђа се изградња инфраструктурних објеката на територији општине Чајетина који би се финансирали средствима инвеститора „Радаковић инвест“ д.о.о. из Београда, Крста Пјевић ПР грађевинска радња Пјевић Златибор, СЗР „Париз 17“ Ристановић Миленко ПР Златибор, Бранко Бабић из Београда, Владан Поњавић из Златибора, Душан Вукотић из Равни, Игор Новаковић из Београда и то:

1. радова на асфалтирању пута Тић Поље-Влаовина, L=950,00 м1, b=6,00 м1, у предрачунској вредности од **28.970.125,00** динара
2. радова на изради цевног пропуста Тић Поље-Влаовина, L=60,00 м, ø – 1000,00 мм, у предрачунској вредности од **2.184.982,40** динара.

**Члан 2.**

 На основу достављених предмера и предрачуна и извршене контроле цена из члана 1. ове одлуке, укупна предрачунска вредност радова је **31.155.107,40** динара, без припадајућег ПДВ-а.

**Члан 3.**

Инвеститори из члана 1. Одлуке граде апарт хотел са депадансима на катастарској парцели број 4638/8 КО Чајетина за који је Општинска управа

Чајетина донела решење о грађевинској дозволи ROP-CAJ-2477-CPI-8/2019, заводни број 351-276/2019-03 од 12. јуна 2019. године, којим се инвеститори обавезују да на име доприноса за уређивање грађевинског земљишта ради изградње објекта у целости плате износ од **28.649.270,0**0 динара.

Наведени радови из члана 1. у износу од **31.155.107,40** динара биће умањени од доприноса по решењу број 351-276/2019-03 од 12. јуна 2019. године обрачунатих за уређивање грађевинског земљишта за изградњу објекта на катастарској парцели број 4638/8 КО Чајетина.

**Члан 4.**

Инвеститори ће уместо плаћања утврђеног доприноса за уређивање грађевинског земљишта за изградњу објекта на катастраској парцели број 4638/8 КО Чајетина, финансирати извођење радова предвиђених чланом 1. ове одлуке.

С обзиром да је вредност планираних радова према предмеру и предрачуну већа од износа предметног доприноса за уређивање грађевинског земљишта, преостали износ изведених радова по овој одлуци, након извршеног умањења од обрачунатог доприноса за објекат на катастарској парцели број 4638/8 КО Чајетина, биће умањен од будуће обрачунатих доприноса на име инвеститора из ове одлуке или од доприноса другог инвеститора коме инвеститори из ове одлуке уступе своје потраживање које имају према Општини Чајетина, а све у смислу Одлуке Скупштине општине број 02-72/2020-01 од 27. августа 2020. године.

Инвеститори ће извести радове предвиђене чланом 1. Одлуке и након потврде надлежног надзорног органа извршиће се коначни обрачун који ће бити умањен од утврђеног доприноса за уређивање грађевинског земљишта.

**Члан 5.**

 Овлашћује се Општинска управа да закључи уговор са финансијерима у смислу члана 92. Закона о планирању и изградњи, у свему према приложеном предмеру и предрачуну за предметне радове, с тим што ће се коначан обрачун извршити након завршетка радова.

**Члан 6.**

 Ова одлука ступа на снагу даном доношења а биће објављена у ''Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 02-21/2021- 01 од 18. фебруара 2021. године**

**ПРЕДСЕДНИК**

 **Скупштине општине,**

*Арсен Ђурић*